По езеро , море, река

Гордо пловам ко по трева мека.

Дали голем или мал во вода секогаш сум крал.

Со кајчето или чамец сум близок род

Погодивте веќе јас сум **БРОД**.



Птица не сум, а сепак летам

И на улица никому не сметам.

Со мене пилот управува

На микрофон патниците ги поздравува.

Тежам повеќе од еден тон

И се викам **АВИОН**.



Нозе немам , но сепак се движам

И многу вагони по мене нижам.

По железни шини вијам тело,

Низ ридови и полиња минувам смело.

Не е лага , ниту штос

Јас сум деца најбрз **ВОЗ.**



Поврзувам градови и села

Познат сум на планетата цела.

За блиско или далечно патување

Јас сум вистинско доживување.

Голем сум, широк и висок плус

Превезувам патници, јас сум **АВТОБУС**.



На четири тркала возам и стојам

И везден километри бројам.

Бензинот е моја храна

Секаде стигнувам, ми нема маана.

Син, бел или жолт бил

Секогаш сум супер, јас сум **АВТОМОБИЛ.**

